CELEX: 62009CA0523
Language: hu
Date: 2011-07-07 00:00:00
Title: C-523/09. sz. ügy: A Bíróság (ötödik tanács) 2011. július 7-i ítélete (a Tartu Ringkonnakohus (Észt Köztársaság) előzetes döntéshozatal iránti kérelme) — Rakvere Piim AS, Maag Piimatööstus AS kontra Veterinaar- ja Toiduamet (Közös agrárpolitika — A tejtermelésre vonatkozó egészségügyi vizsgálatok és ellenőrzések díjai)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/7
            
         A Bíróság (ötödik tanács) 2011. július 7-i ítélete (a Tartu Ringkonnakohus (Észt Köztársaság) előzetes döntéshozatal iránti kérelme) — Rakvere Piim AS, Maag Piimatööstus AS kontra Veterinaar- ja Toiduamet
   (C-523/09. sz. ügy) (1)
   
   (Közös agrárpolitika - A tejtermelésre vonatkozó egészségügyi vizsgálatok és ellenőrzések díjai)
   2011/C 269/11
   Az eljárás nyelve: észt
   
      A kérdést előterjesztő bíróság
   
   Tartu Ringkonnakohus
   
      Az alapeljárás felei
   
   
      Felperesek: Rakvere Piim AS, Maag Piimatööstus AS
   
      Alperes: Veterinaar- ja Toiduamet
   
      Tárgy
   
   Előzetes döntéshozatal iránti kérelem — Tartu Ringkonnakohus — A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (HL L 165. o.; 1. o.; magyar nyelvű különkiadás 3. fejezet, 45. kötet, 200. o.) 26. és 27. cikkének, valamint IV. és VI. mellékletének értelmezése — Tejtermelés hatósági ellenőrzése céljából beszedett illetékek kiszámítása — A rendelet alapján alkalmazandó minimális díjtételek összegének megfelelő mértékű, de a hatósági ellenőrzések végrehajtására illetékes hatóságok által viselt tényleges költségeknél magasabb illetékek beszedése
   
      Rendelkező rész
   
   A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet 27. cikkének (3) és (4) bekezdését úgy kell értelmezni, hogy az a tagállam számára lehetővé teszi — anélkül hogy annak nemzeti szintű végrehajtási intézkedést kellene elfogadnia —, hogy az említett rendelet IV. mellékletének B. szakaszában előírt minimális díjtételnek megfelelő díjakat szedjen, még akkor is, ha az illetékes hatóságok által az említett rendeletben előírt egészségügyi vizsgálatok és ellenőrzések kapcsán viselt költségek alacsonyabbak ezeknél a díjtételeknél, hacsak az e rendelet 27. cikke (6) bekezdésének alkalmazására megállapított feltételek nem teljesülnek.
   
      (1)  HL C 63., 2010.3.13.